# 

**Prípravné trhové konzultácie**

**podľa § 25 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

**Prenájom častí diaľničných odpočívadiel za účelom výstavby a prevádzky siete gastro zariadení**

# dotazník k prípravným trhovým konzultáciám

**Cieľ prípravných trhových konzultácií (ďalej len „PTK“)**

Národná diaľničná spoločnosť, a. s., Dúbravská cesta 14, 841 04 Bratislava, Slovenská republika (ďalej len ako „Verejný obstarávateľ“) zamýšľa realizovať procesný výber hospodárskeho subjektu/hospodárskych subjektov, ktorého výsledkom má byť zmluva zabezpečujúca prenájom častí diaľničných odpočívadiel za účelom výstavby a prevádzky siete gastro zariadení. Bližší popis je uvedený v prílohe - Opis predmetu zákazky tohto dotazníka, ktorá obsahuje prílohy č. 1, a 3 – Špecifikácia ceny a prílohu č. 4 – Situácia umiestnenia objektov služieb.

Cieľom PTK je:

(1) príprava a informovanie hospodárskych subjektov o plánovanom postupe výberu hospodárskeho subjektu/hospodárskych subjektov za účelom prenájmu častí diaľničných odpočívadiel, a teda výstavby a prevádzky siete gastro zariadení;

(2) oboznámenie sa účastníkov s dokumentami slúžiacimi na vytvorenie podkladov pre procesný výber hospodárskeho subjektu/hospodárskych subjektov;

(3) získanie vyjadrení a odporúčaní pre verejného obstarávateľa od účastníkov trhu, ktoré možno použiť pri plánovaní alebo realizácii postupu verejného obstarávania na vyššie uvedený predmet zákazky. Na základe odpovedí potenciálnych účastníkov trhu verejný obstarávateľ spresní zadanie zákazky z hľadiska obsahu aj výstupov, zreálni očakávania o potrebnom čase a očakávaných výsledkoch z procesného výberu hospodárskeho subjektu/hospodárskych subjektov, a vo finále spresní požiadavky na riešiteľský tím verejného obstarávateľa (ďalej len „cieľ“).

V rámci vyššie uvedeného cieľa PTK potrebuje verejný obstarávateľ získať radu/odborný názor potenciálnych nájomcov na špecifikáciu, rozsah, vlastnosti a podmienky prenájmu častí diaľničných odpočívadiel ako podklad k nastaveniu požiadaviek výberu hospodárskeho subjektu/hospodárskych subjektov.

Tento dotazník je dôležitým krokom k výberu hospodárskeho subjektu/hospodárskych subjektov. Je vytvorený tak, aby identifikoval pohľad hospodárskych subjektov a zhodnotil celkový stav pripravenosti súťažných podkladov.

Úlohou účastníka týchto PTK je písomne zodpovedať minimálny rozsah otázok uvedených v tomto dotazníku, ktorý bude zverejnený v portáli Úradu pre verejné obstarávanie ako aj v elektronickom systéme JOSEPHINE.

Verejný obstarávateľ od účastníkov PTK očakáva participáciu a predkladanie návrhov, pripomienok a odporúčaní v súvislosti s plánovanou súťažou.

*Verejný obstarávateľ si vyhradzuje právo položiť doplňujúce otázky a/alebo vyzvať určitého účastníka, aby objasnil niektoré jeho odpovede cez elektronický systém JOSEPHINE. Verejný obstarávateľ však bude postupovať vždy tak, aby nenarušil hospodársku súťaž, ani neporušil princíp nediskriminácie a princíp transparentnosti.*

*Realizácia PTK nezaväzuje Verejného obstarávateľa k realizácií súťaže na prenájom častí diaľničných odpočívadiel za účelom výstavby a prevádzky siete gastro zariadení.*

Nevyhnutnou súčasťou tohto dotazníka je **príloha č. 1, 2, 3 k PTK - Špecifikácia ceny**. Verejný obstarávateľ, prostredníctvom tohto formulára, vykonáva za účelom určenia predpokladanej hodnoty zákazky **nezáväzný prieskum trhu**, ktorého cieľom je zistiť aktuálnu cenu na predmet zákazky: *Prenájom častí diaľničných odpočívadiel za účelom výstavby a prevádzky siete gastro zariadení*. Zákazka je rozdelená na tri časti zodpovedajúce regiónom Slovenskej republiky:

Časť I. Západné Slovensko

Časť II. Stredné Slovensko

Časť III. Východné Slovensko

Dovoľujeme si Vás požiadať o predloženie **predbežnej cenovej ponuky** na celý predmet zákazky, t.j. na všetky časti/regióny samostatne alebo len na vybranú časť/vybrané časti predmetu zákazky, t.j. na vybraný región/vybrané regióny samostatne. Účastník vyplní všetky tri prílohy Špecifikácie ceny, v ktorej uvedie identifikačné údaje (obchodné meno/názov, IČO (ak je pridelené), e-mail) a **navrhovanú cenu v eurách bez DPH za jeden (1) m² ročného nájmu plochy časti daného diaľničného odpočívadla**. Navrhovaná cena musí zahŕňať všetky náklady spojené s predmetom zákazky a musí byť stanovená ako pevná cena vyjadrená v mene EUR bez DPH.

*Poznámka: V prípade nedostatočného priestoru na vyjadrenie môže účastník PTK použiť prázdne strany na konci dotazníka a primerane ich označiť.*

**VŠEOBECNÉ INFORMÁCIE O ÚČASTNÍKOVI**

*Prosím, v tabuľke nižšie poskytnite kontaktné údaje.*

|  |  |
| --- | --- |
| **Detaily** | **Prosím nižšie poskytnite detaily** |
| Obchodné meno / Názov |  |
| IČO\* |  |
| E-mail |  |

\* Ak je pridelené

**OTÁZKY A ODPOVEDE**

|  |  |  |
| --- | --- | --- |
|  | Aká je Vaša navrhovaná cena v mene EUR bez DPH za jeden (1) m² ročného nájmu plochy časti diaľničného odpočívadla?[[1]](#footnote-1) | Účastník v rámci tejto odpovede vyplní prílohy č. 1, 2 a 3 - Špecifikácia ceny, v ktorej uvedie identifikačné údaje a navrhovanú cenu v mene EUR bez DPH za jeden (1) m² ročného nájmu plochy časti daného diaľničného odpočívadla. |
|  | Je podľa Vášho názoru predložený opis predmetu zákazky jednoznačný a úplný natoľko, aby ste ako dostatočne skúsený záujemca dokázali predložiť verejnému obstarávateľovi kvalitnú a relevantnú cenovú ponuku? | áno  nie (definujte nedostatky, ktoré spôsobujú neúplnosť a/alebo nejednoznačnosť opisu predmetu zákazky, prosíme Vás o ich konkrétne vymedzenie) |
|  | Je pre Vás ako záujemcu akceptovateľné rozdelenie predmetu zákazky na tri regionálne časti – I. západné Slovensko, II. stredné Slovensko a III. východné Slovensko.? | áno  nie (definujte dôvody, prečo rozdelenie zákazky na 3 časti neakceptujete, prosíme Vás o ich konkrétne vymedzenie) |
|  | Máte záujem zúčastniť sa súťaže o prenájom častí odpočívadiel všetkých troch regiónov? | áno  nie (definujte regióny a dôvody, pre ktoré nemáte záujem sa zúčastniť súťaže) |
|  | Pre Časť III. Východné Slovensko má verejný obstarávateľ záujem prenajať časti štyroch odpočívadiel – Štrba pravá a ľavá strana, Levoča ľavá strana a Malý Šariš pravá strana.  Ak by ste mali záujem predložiť ponuku pre región III. „Východné Slovensko“, je pre Vás akceptovateľný záväzok postaviť a prevádzkovať gastro prevádzku na všetkých štyroch odpočívadlách súčasne? | áno  nie (definujte dôvody, prečo neakceptujete záväzok postaviť a prevádzkovať gastro prevádzku na všetkých štyroch odpočívadlách. Zároveň definujte odpočívadlá, pre ktoré nemáte záujem predložiť ponuku, prípadne uveďte prečo) |
|  | Je pre Vás ako záujemcu akceptovateľná požiadavka zabezpečiť v gastro zariadeniach minimálne služby rýchleho občerstvenia s ponukou viacerých jedál, vrátane nápojov s  nepretržitou dennou prevádzkou od 0:00 hod. do 24:00 hod. s výnimkou obdobia, v ktorom je vykonávaná nevyhnutná pravidelná údržba objektu služieb? | áno  nie (doplňte Vami navrhovanú dennú prevádzku od.... do.... hod., ktorú ste schopní zabezpečiť) |
|  | Je pre Vás ako záujemcu akceptovateľná požiadavka zabezpečiť v gastro zariadeniach bezodplatný neobmedzený prístup k hygienickým zariadeniam so sprchou pre rôznorodú pracujúcu motoristickú verejnosť? | áno  nie (definujte dôvody, prečo uvedenú požiadavku neakceptujete) |
|  | Je pre Vás ako záujemcu akceptovateľná požiadavka na uzatvorenie nájomnej zmluvy na dobu určitú, s dobou nájmu 30 (tridsať) rokov odo dňa nadobudnutia účinnosti nájomnej zmluvy? (za podmienky navrátenia predmetu nájmu do stavu zodpovedajúcemu skutkovému stavu v čase uzatvorenia zmluvy) | áno  nie (doplňte Vami navrhovanú dobu nájmu) |

*Prázdna strana na vyjadrenie a odporúčanie účastníka.*

Vyplnený dotazník spolu s prílohou č. 1, 2 a 3 – Špecifikácia ceny prosím zašlite **výhradne elektronicky prostredníctvom systému JOSEPHINE**: <https://josephine.proebiz.com/sk/tender/29540/summary> **do 13.09.2022 do 12:00 hod**.

Všetky informácie budú mať informatívny, resp. odporúčací charakter. Po doručení všetkých odpovedí od účastníkov PTK verejný obstarávateľ predložené odpovede vyhodnotí a podľa relevantnosti ich prípadne použije pre účely prípravy súťaže na predmet zákazky: *Prenájom častí diaľničných odpočívadiel za účelom výstavby a prevádzky siete gastro zariadení.*

V ............................ dňa ...................................

Za účastníka:

............................................................................

(podpis)

(meno, priezvisko a funkcia podpísanej osoby)

**Prílohy:**

Príloha Opis predmetu zákazky, ktorá obsahuje prílohy:

Príloha č. 1 - Špecifikácia ceny - Časť I. Západné Slovensko

Príloha č. 2 - Špecifikácia ceny - Časť II. Stredné Slovensko

Príloha č. 3 - Špecifikácia ceny - Časť III. Východné Slovensko

Príloha č. 4 - Situácia umiestenia objektov gastro služieb

1. Otázka č. 1 je kladená zo strany verejného obstarávateľa za účelom stanovenia predpokladanej hodnoty zákazky. [↑](#footnote-ref-1)